Net soos wat die meeste van ons die wêreldbeker vir die All Blacks gun, is ek bly dat die twee spanne bo aan die punteleer in die Curriebeker finaal speel. Die omstrede insluiting van die Springbokke het wel ‘n rol in die Sharks/Vrystaat wedstryd gespeel, maar die “no-name” Leeus het hulle nie laat oordonder deur die WP se Bokke nie. Wat die hoepeltruie (of is dit nou hoepelbene) betref, het ek niks te sê nie, behalwe dat hul lojale ondersteuners beter as dit verdien het. Die Vrystaat het vriend en vyand verras en is glad nie oordonder nie. Hier gaan nog heelwat Bok staatmakers uit hierdie span kom. Die Sharks het waarskynlik in die eerste helfte soos die ander span in swart, die All Blacks, gedink, maar hulle toe reg geruk en gespeel na hul vermoë.